**ELŐTERJESZTÉS**

**A Gazdasági és Városstratégiai Bizottság 2019. szeptemberi ülésére**

**Javaslat a Ferenczy István utca fejlesztéséhez szükséges döntés meghozatalára**

A Ferenczy István utca hiányzó szakaszának a TOP-6.1.5 pályázat keretében történő megvalósítása érdekében a Közgyűlés a 292/2019. (VI.18.) Kgy. sz. határozatában felhatalmazta a Gazdasági és Városstratégiai Bizottságot a 48/2019. (III.13.) Kgy. sz. határozatban megjelölt csereügylet konkrét jóváhagyására. E szerint a szombathelyi 10427/7 hrsz.-ú ingatlan egészében, illetve a 10427/9 hrsz.-ú ingatlan a mellékelt szabályozási tervi kivonaton útként jelölt részében, annak telekalakítását követően történő térítésmentes átadása helyett konkrét értékbecslések ismeretében szükséges döntést hoznia a bizottságnak, hogy az ingatlanok csere jogcímén kerüljenek Szombathely Megyei Jogú Város Önkormányzata tulajdonába.

Az ingatlancsere keretében felajánlott, Szombathely Megyei Jogú Város Önkormányzata tulajdonában álló ingatlanok:

* a 2260/2/A/43 helyrajzi számú, a 11-es Huszár út 2. alatti, üzlethelyiség megnevezésű, 376 m2 nagyságú ingatlan.
* 4637/1 helyrajzi számú, kivett beépítetlen terület megnevezésű, 6694 m2 nagyságú ingatlan

A Közgyűlés egyúttal felhatalmazta a polgármestert, hogy a Gazdasági és Városstratégiai Bizottság döntése alapján a csereszerződést aláírja.

Önkormányzatunk a szóban forgó ingatlanok értékbecslését elkészíttette, amely alapján a nettó forgalmi értékek az alábbiak szerint alakulnak:

* 2260/2/A/43 hrsz.-ú üzlethelyiség: 38.247.244,- Ft
* 4637/1 hrsz.-ú beépítetlen terület: 12.766.000,- Ft
* 10427/7 hrsz.-ú közforgalom elől el nem zárt magánút: 7.300.000,- Ft
* 10427/9 hrsz.-ú telephely: 33.700.000,- Ft.

Az Önkormányzat tulajdonában álló ingatlanok 51.013.244,- Ft-ot, a SZOVA Nonprofit Zrt. tulajdonában álló ingatlanok 41.000.000,- Ft-ot tesznek ki.

A 10427/9 hrsz.-ú ingatlanon lévő épületek elbontására a SZOVA Nonprofit Zrt. 3.400.720,- Ft összegű árajánlattal rendelkezik, továbbá a telekalakítás következtében az új telekhatáron szükséges mintegy 800 méter hosszúságú kerítés megépítésének becsült költsége 6.600.000,- Ft-ot tesz ki, így a mindösszesen 10.000.000,- Ft költséggel kalkulálva biztosítható a csereügylet egyenértékűsége.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjenek.

**Szombathely, 2019. szeptember „ ”**

**/: Dr. Puskás Tivadar :/**

**Határozati javaslat**

**…./2019. (IX. ….) GVB. számú határozat**

1./ A Bizottság úgy döntött, hogy Szombathely Megyei Jogú Város Önkormányzata és a SZOVA Szombathelyi Vagyonhasznosító és Városgazdálkodási Nonprofit Zrt. a szombathelyi 2260/2/A/43 és 4637/1 hrsz.-ú, illetve a szombathelyi 10427/7 és 10427/9 hrsz.-ú ingatlanok tekintetében kössön csereszerződést oly módon, hogy a csereügylet egyenértékűsége az épületek bontási és a kerítés építési költségének figyelembevételével biztosított legyen.

2./ A Bizottság felhatalmazza a Polgármestert és a SZOVA Nonprofit Zrt. vezérigazgatóját, hogy a csereszerződést aláírják.

**Felelős:** Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

(végrehajtásért: Lakézi Gábor, a Városüzemeltetési Osztály vezetője)

**Határidő**: 2019. október 10.